laion/Wikipedia-Exotic huggingface dataset:
את עיניך שא מזרחה

את עיניך שא מזרחה הוא שיר שהקליטה להקת פיקוד המרכז. הוא התפרסם ב־1985 כאחד משיריה של תוכנית מס' 21 של הלהקה, "בשערייך יריחו". אורי קריב הלחין ועיבד אותו למילותיו של יורם טהרלב. השיר, שהיה אחד משיריה הבולטים של התוכנית, נכלל גם באלבום ששמו כשם התוכנית שיצא באותה השנה. הסולן היה רועי ששון, ודוד ד'אור סיפק לו קול שני. ב־1978 פירק הרמטכ"ל רפאל איתן את הלהקות הצבאיות, בהן להקת פיקוד המרכז, בטענה שהן כבר לא משמשות את יעודן האמיתי – לעודד חיילים לאחר הקרב. ב־1985 הוקמו הלהקות מחדש, ולהקת פיקוד המרכז הפיקה את תוכניתה ה־21, "בשערייך יריחו". התוכנית הוכנה בקפדנות על רקע הצלחתן של הלהקות המתחדשות האחרות. חלק מחבריה הובאו ממקהלת צה"ל, ההפקה הייתה איכותית ומיטב הכותבים לקחו חלק בכתיבת המערכונים והשירים. התוכנית, שעלתה בינואר 1985, נחלה הצלחה, כמה משיריה הפכו להיטים, וחברי הלהקה הופיעו ברחבי הארץ ובתוכניות טלוויזיה. בתוכנית בלטו השירים "יא ליל", "את עיניך שא מזרחה", "נאהב", ו"מכתב קטן", והשתתפו בה דוד ד'אור (אז נחייסי), מירון מינסטר, רועי ששון וסיגי חזמה. השיר של טהרלב מזכיר את "ארץ הבקעה על שתי גדותיה", ש"צומחת ועולה מתוך אלפי שנותיה", באופן שמביע תקווה ושלום. בניגוד ליוצרים אחרים, קולו של טהרלב לא נשמע בנושאים פוליטיים: כל יוצר שמזדהה עם עמדה פוליטית גורם לעצמו נזק. אני לא מדבר על שיקולים מסחריים, אלא על התקבלות של היצירה. אני יכול להגיד לך שאני תמיד בעד דרך האמצע. הרבי מקוצק אמר שרק סוסים הולכים באמצע, ויהודי הולך או בימין או בשמאל. אבל אני יודע את הסכנות של מעורבות פוליטית, ואני לא רוצה להרוויח מה שאני יכול להרוויח ולא לסכן את מה שאני יכול לסכן. — יורם טהרלב, 2013 "את עיניך שא מזרחה" הוצג כמועמד למצעד הפזמונים השבועי של רשת ג' ב־1 באוקטובר 1985, זכה להצלחה וצעד 13 שבועות, עד 14 בינואר 1986, אז יצא מהמצעד. בשיאו הגיע השיר למקום השני (ב־3 בדצמבר 1985). אקורדי השיר "את עיניך שא מזרחה" באתר Tab4u סרטון השיר "את עיניך שא מזרחה" באתר יוטיוב מילות השיר "את עיניך שא מזרחה" באתר שירונט ביצוע השיר בתוכנית "להיט בראש" של הערוץ הראשון, באתר יוטיוב נתוני היצירה, באתר אקו"ם, 18 במרץ 2004, בדיקה אחרונה ב־23 בספטמבר 2022 שרים במדים – בשערייך יריחו, באתר army-bands.co.il, בדיקה אחרונה ב־23 בספטמבר 2022 יעקב בר-און, ‏גילה את נועה קירל וכיכב עם יהורם גאון: אורי קריב חוגג 70, באתר מעריב אונליין, 27 באוגוסט 2019 להקת פיקוד המרכז, באתר nostal.co.il, בדיקה אחרונה ב־23 בספטמבר 2022 להקת פיקוד המרכז, באתר הספרייה הלאומית, בדיקה אחרונה ב־23 בספטמבר 2022 אמילי עמרוסי, כך נוצרו הפזמונים הגדולים, באתר ישראל היום, 18 באוקטובר 2013, בדיקה אחרונה ב־23 בספטמבר 2022 השיר מוצג ב"פינה לשיפוטכם" של מצעד רשת ג' ב־1 באוקטובר 1985, באתר פזמונט, בדיקה אחרונה ב־23 בספטמבר 2022 השיר יוצא מהמצעד, באתר פזמונט, בדיקה אחרונה ב־23 בספטמבר 2022 מיקום שיא במצעד השבועי של רשת ג' (מקום שני), באתר פזמונט, 3 בדצמבר 1985, בדיקה אחרונה ב־23 בספטמבר 2022
יחסי גיאנה–הודו

יחסי גיאנה–הודו הם היחסים הנוכחיים וההיסטוריים בין גיאנה להודו. שתי המדינות היו בעבר חלק מהאימפריה הבריטית. ישנם כ-327,000 אזרחים גיאניים ממוצא הודי. הודו-גיאנים מהווים את הקבוצה האתנית הגדולה ביותר בגיאנה. היחסים בין הודו לגיאנה מאז עצמאותה של גיאנה במאי 1966 היו לבביים. הלבביות ביחסים לא מושפעת מהשינויים בממשלות בהודו או בגיאנה. אינדירה גנדי, ראש ממשלת הודו, ביקרה בגיאנה ב-1968; ד"ר שנקר דייאל שארמה, סגן נשיא הודו, ביקר בגיאנה ב-1988; ובהיירון סינג שחוואט, סגן נשיא הודו הגיע לביקור בגיאנה בשנת 2006. שיתוף הפעולה בין שתי המדינות בשיתוף ניסיון התפתחותי מנותב בעיקר דרך שיתוף פעולה הודי טכני וכלכלי (ITEC) במסגרתו ניתנות ארבעים מלגות מדי שנה בקורסים שונים. חוץ מזה, כמה מומחים נשלחים גם לגיאנה מעת לעת לפי בקשה בתחומי פעילות מוגדרים. מספר מלגות אחרות זמינות גם לגיאנים כדי להמשיך בקורסים ארוכי טווח, להכיר את הודו וללמוד שפת הינדית בהודו. הודו הציעה לגיאנה מסגרות אשראי לשימוש בתחומים מוסכמים הדדיים, ביניהם חקלאות וטכנולוגיית מידע. חברות הודיות גם הביעו עניין בדלק ביולוגי, אנרגיה, מינרלים ותרופות. סך מחזור המסחר נותר נמוך, אם כי המגמה חיובית. מרכז התרבות ההודי בג'ורג'טאון הוקם בשנת 1972 במטרה לחזק את יחסי התרבות וההבנה ההדדית בין הודו לגיאנה. המרכז מפעיל שיעורים קבועים ליוגה וריקוד (קטאק). למרכז יש אודיטוריום מאובזר היטב בו מאורגנים אירועי תרבות על בסיס קבוע. המורים והתלמידים של ICC משתתפים באירועים של הקהילה המקומית בהזדמנויות שונות במהלך השנה. במרכז יש ספרייה עם ספרים/פרסומים בנושאי היסטוריה, ספרות, אמנות, תרבות, מיתולוגיה ויצירות של חוקרים וסופרים בולטים. קשר תרבותי חשוב בין הודו לגיאנה הוא קריקט. עם כניסתה של ליגת העל ההודית, שחקנים רבים בגיאנה שיחקו בהודו. מדיה וקבצים בנושא יחסי גיאנה–הודו בוויקישיתוף Indian High Commission Guyana (אורכב 15.08.2013 בארכיון Wayback Machine) "Office of the President of Guyana". 2012-03-28. אורכב מ-המקור ב-28 במרץ 2012. נבדק ב-2021-02-13. {{cite web}}: (עזרה)
משפט קירכהוף

בתחום המתמטי של תורת הגרפים משפט קירכהוף או משפט מטריצת העץ של קירכהוף, הנקרא על שם הפיזיקאי הגרמני גוסטב קירכהוף, מספק את מספר העצים הפורשים בגרף. המשפט הוא הכללה לנוסחת קיילי הקובעת כי מספר העצים הפורשים בגרף שלם בעל n צמתים הוא   n n − 2 {\displaystyle \ n^{n-2}} . עבור גרף G {\displaystyle G} בעל n {\displaystyle n} קודקודים הלפלסיאן L {\displaystyle L} של G {\displaystyle G} הוא המטריצה L {\displaystyle L} המתקבלת מההפרש בין מטריצת הדרגות (מטריצה אלכסונית בה דרגות הצמתים מופיעות על האלכסון) למטריצת השכנויות של G {\displaystyle G} . הערכים העצמיים של מטריצה זו λ 0 ≤ λ 1 ≤ ⋯ ≤ λ n − 1 {\displaystyle \lambda _{0}\leq \lambda _{1}\leq \cdots \leq \lambda _{n-1}} מקיימים: λ 0 = 0 {\displaystyle \displaystyle \lambda _{0}=0} (הווקטור העצמי המתאים לו הוא [ 1 , 1 , … , 1 ] {\displaystyle [1,1,\dots ,1]} ) ולכל i {\displaystyle \displaystyle i} , λ i ≥ 0 {\displaystyle \lambda _{i}\geq 0} . מספר הפעמים שהערך 0 מופיע כערך עצמי הוא כמספר רכיבי הקשירות של G {\displaystyle G} , ולכן אם הגרף קשיר אז λ 1 , λ 2 , . . . , λ n − 1 {\displaystyle \displaystyle \lambda _{1},\lambda _{2},...,\lambda _{n-1}} חיוביים ממש. יהא G {\displaystyle G} גרף קשיר בעל n {\displaystyle n} קודקודים, ויהיו λ 1 , λ 2 , . . . , λ n − 1 {\displaystyle \displaystyle \lambda _{1},\lambda _{2},...,\lambda _{n-1}} ערכים עצמיים שונים מאפס של הלאפלסיאן L {\displaystyle L} של G {\displaystyle G} . אזי t ( G ) {\displaystyle \displaystyle t(G)} , מספר העצים הפורשים של G {\displaystyle G} , הוא: t ( G ) = 1 n λ 1 λ 2 ⋯ λ n − 1 . {\displaystyle t(G)={\frac {1}{n}}\lambda _{1}\lambda _{2}\cdots \lambda _{n-1}\,.} במילים אחרות, מספר העצים הפורשים שווה למינור של L {\displaystyle L} . נוסחת קיילי נגזרת ממשפט קירכהוף כמקרה פרטי, על ידי חישוב הערכים העצמיים של הלפלסיאן של גרף שלם בעל n {\displaystyle n} צמתים: כל וקטור בעל הערך 1 באיבר אחד, 1- באיבר אחר ו-0 בכל מקום אחר בווקטור העצמי של הלפלסיאן של הגרף השלם, כאשר הערך העצמי המתאים לו הוא n {\displaystyle \displaystyle n} . הווקטורים הללו פורשים מרחב בעל ממד מסדר n − 1 {\displaystyle n-1} ולכן אין שום ערכים עצמיים נוספים השונים מ-0, כלומר λ 1 = λ 2 = . . . , = λ n − 1 = n {\displaystyle \displaystyle \lambda _{1}=\lambda _{2}=...,=\lambda _{n-1}=n} . גדי אלכסנדרוביץ', משפט המטריצה-עץ של קירכהוף, באתר "לא מדויק", 13 בספטמבר 2011
קוקוריקו (אל תדליקו אותי)

קוקוריקו (אל תדליקו אותי) או בקיצור קוקוריקו, הוא שיר של הראפר והזמר הישראלי רביד פלוטניק, מתוך אלבום האולפן השישי שלו, "תוך כדי תנועה", שיצא לאור ב-24 בספטמבר 2021, בהוצאת חברת התקליטים נענע דיסק. מילות השיר נכתבו על ידי פלוטניק עצמו והוא הולחן על ידו בשיתוף עם ישי סוויסה וגל מאסטרו. בשונה ממרבית שירי האלבום, המתמקדים בנושאי כתיבה רציניים, לשיר מוטיב הומוריסטי. השיר תואר כ"מוגזם" וככזה ש"מתנער מהצורה המרובעת ומהלך הרוח המתחבט-מתייסר, ומזריק לאלבום מנה גדושה ונחוצה של אנרגיה, בלגן והומור". בישראל היום נכתב כי הוא "שונה מהותית מכל מה ששמענו ממי שפעם קראו לו נצ'י נצ'". בשיר אזכורים ליצירות שונות, בהם "לבי במזרח" מאת יהודה הלוי, "אתה בכל זאת" של ריטה, "האדריכלים" של סאבלימינל, מתוכו נכללה גם דגימה בשיר וההמנון הלאומי של ישראל, "התקווה". הווידאו קליפ של השיר יצא לאור ב-24 בספטמבר 2021. הוא בוים על ידי נאור סוקי, שביים גם את הקליפים "פאנצ'ים" ו"סמוראי" של פלוטניק. הקליפ כולל הופעות אורח של אסי ישראלוף בתור דמותו "רמי המאמן" מתוכנית הטלוויזיה "הישראלים", גורי אלפי בתור רב שעורך ברית מילה לפלוטניק, עמית חשאי בתור "חכם חנוכה" מ"חגיגה בסנוקר" והמפיק המוזיקלי של "תוך כדי תנועה" ישי סוויסה והקומיקאי תמיר בר בתור רופאים. נדב מנוחין‏, אצל כל אמן אחר מהלך כזה היה נתפס כחוצפה. לא אצל רביד פלוטניק, באתר וואלה, 5 באוקטובר 2021 בן שלו, החדש של רביד פלוטניק הוא תופעה נדירה בישראל. מדע בדיוני כמעט, באתר הארץ, 4 באוקטובר 2021 עמי פרידמן, שובר מוסכמות: רביד פלוטניק בתנועה מתמדת, באתר ישראל היום, 29 בספטמבר 2021 השיר, באתר Genius רביד פלוטניק - קוקוריקו (אל תדליקו אותי) – הקליפ הרשמי, סרטון בערוץ "Boom Shaka Laka", באתר יוטיוב (אורך: 04:53) דור מאיר מועלם, ‏הדליקו לו את הרבי, באתר ‏מאקו‏, 11 באוקטובר 2021
יחסי אוסטרליה–קזחסטן

יחסי אוסטרליה–קזחסטן הם יחסי החוץ בין הקהילייה של אוסטרליה לרפובליקת קזחסטן. שתי המדינות כוננו יחסים דיפלומטיים ביניהם ב-22 ביוני 1992. אוסטרליה היא המדינה השנייה אחרי ניו זילנד באוקיאניה שהכירה בעצמאות קזחסטן בשנת 1991. שגרירות אוסטרליה בקזחסטן נפתחה באלמטי בשנת 1995, אולם היא נסגרה בשנת 1999 בשל סיבות תקציביות. שגריר קזחסטן בסינגפור משמש גם כשגריר לא-תושב באוסטרליה. בשנת 2015, קזחסטן פתחה קונסוליה כללית בסידני. מספר ביקורים בדרג גבוה התקיימו בין אוסטרליה לקזחסטן. ראש ממשלת קזחסטן לשעבר, סרגיי טרשצ'נקו, ביקר באוסטרליה ב-1993. המושל הכללי של אוסטרליה, ביל היידן, ביקר בקזחסטן ב-1994, ונשיא קזחסטן, נורסולטן נזרבייב, ביקר באוסטרליה ב-1996. בשנת 2010, שר החוץ האוסטרלי, קווין ראד, ביקר באסטנה כדי להשתתף בפסגת הארגון לביטחון ולשיתוף פעולה באירופה שהתקיימה בזמן שנשיא קזחסטן היה יו"ר הארגון. שר החוץ ראד ביקר בקזחסטן פעם נוספת ביוני 2011 לפגישה עם שר החוץ של הארגון לשיתוף פעולה אסלאמי באסטנה. קזחסטן היא שותפת הסחר המובילה של אוסטרליה במרכז אסיה. שתי המדינות חתמו על הסכם לשיתוף פעולה כלכלי ומסחרי, אשר אושרר ב-2 ביוני 2004. יחסי הסחר בין שתי המדינות צנועים. הסחר הדו-צדדי בין המדינות ב-2014 הגיע ל-22 מיליון דולר אוסטרלי. אוסטרליה מיוצגת בקזחסטן על ידי שגרירותה במוסקבה, בירת רוסיה. קזחסטן מיוצגת באוסטרליה על ידי שגרירותה בסינגפור. בנוסף, קזחסטן מחזיקה קונסוליה כללית בסידני. יחסי החוץ של אוסטרליה מדיה וקבצים בנושא יחסי אוסטרליה–קזחסטן בוויקישיתוף "Australia-Kazakhstan Relations". Embassy of Australia in Moscow. נבדק ב-2020-11-18. "Kazakhstan country brief". Department of Foreign Affairs and Trade (באנגלית אמריקאית). נבדק ב-7 ביוני 2018. {{cite web}}: (עזרה)
אליפות אירופה בהתעמלות מכשירים לגברים

אליפות אירופה בהתעמלות מכשירים לגברים היא אליפות בהתעמלות מכשירים למתעמלים ממדינות אירופה, המאורגנת על ידי האיגוד האירופי להתעמלות. האליפות החלה להתקיים בשנת 1955, ומתקיימת אחת לשנתיים. לישראל ישנם מספר הישגים באליפות, והיא ממוקמת במקום ה-21 (מתוך 36 מדינות) בטבלת המדליות. בעבר האליפויות נערכו בנפרד לבוגרים לנוער (כאשר התחרויות לבוגרים החלו ב-1955, ולצעירים ב-1978). התחרויות אוחדו בשנת 1996. בשנת 2005 נחנכה אליפות אירופה מאוחדת לשני מגדרים (נשים וגברים) - אך למתעמלים בכירים במיוחד. אליפויות אלו ממוספרות בנפרד מהאליפויות המגדריות, אך הן נחשבות לאליפויות אירופה לכל דבר ועניין. האליפות לצעירים פרק זה לוקה בחסר. אנא תרמו לוויקיפדיה והשלימו אותו. מדינות הכתובות באלכסון הן מדינות שכבר לא קיימות "Artistic Gymnastics, European Junior Championships, History, Men All-around". "Europameisterschaften Kunstturnen, Männer, Geschichte, Erfindungen". "ARTISTIC GYMNASTICS KUNSTTURNEN EUROPEAN CHAMPIONSHIPS WOMEN Participants". "ARTISTIC GYMNASTICS EUROPEAN CHAMPIONSHIPS 1998, St.Petersburg, All around results, women". "ARTISTIC GYMNASTICS, KUNSTTURNEN, EUROPEAN CHAMPIONSHIPS WOMEN, Preview".
ויליאם פרי מרפי

ויליאם פרי מרפי (באנגלית: William Parry Murphy;‏ 6 בפברואר 1892 – 9 באוקטובר 1987) היה רופא אמריקאי שקיבל את פרס נובל לפיזיולוגיה או רפואה של שנת 1934 יחד עם ג'ורג' ריצ'רדס מיינוט וג'ורג' הויט ויפל על מחקרם שעסק בטיפול באנמיה מאקרוציטית (באופן ספציפי באנמיה ממארת). מרפי נולד ב-6 בפברואר 1892 בסטווטון, ויסקונסין. הוא למד בבתי הספר הציבוריים של ויסקונסין ואורגון. הוא קיבל תואר ראשון מאוניברסיטת אורגון ב-1914. בשנת 1922 הוא סיים את לימודי הרפואה בבית הספר לרפואה של הרווארד. ב-1924, מרפי חתך כלבים כדי להפוך אותם לאנמים, ואז נתן להם מאכלים שונים כדי לראות מה משפיע על אנמיה. הוא גילה כי בליעת כמויות גדולות של כבד מטפלת באנמיה הכי טוב. בעקבות זאת, מיינוט וויפל בודדו את החומרים הפעילים בכבד במטרה למצוא את החומר שמטפל באנמיה. ניסויים אלו הראו כי הברזל בכבד הוא האחראי לריפוי אנמיה שנגרמת מדימום. עוד לפני שהם סיימו את הניסויים שלהם כבר ניסו לתת כבד לאנשים עם אנמיה ממארת וראו שהכבד עוזר לטיפול באנמיה. החומר הפעיל שעוזר לאנמיה במקרה הזה, לא היה ברזל, אלא ויטמין B12. עוד לפני שנמצא החומר המדיוק שעוזר לטיפול באנמיה הממארת, הידיעה שכבד נא ותמציותיו עוזרים לטיפול באנמיה ממארת, שהייתה בעבר מחלה סופנית, הייתה התקדמות גדולה. בשנת 1930 הוענק למרפי ולג'ורג' מיינוט פרס קמרון לטיפול של אוניברסיטת אדינבורו. מרפי התחתן עם פרל הארייט אדמס ב-10 בספטמבר 1919, היא מתה ב-1980. היו להם שני ילדים: בן, ויליאם פ. מרפי ג'וניור, ובת, פריסילה אדמס. בשנת 1951, השתתף מרפי בטקס הראשון של מפגש חתני פרס נובל של לינדאו, שנועד להפגיש מדענים צעירים עם זוכי פרס נובל. מדיה וקבצים בנושא ויליאם פרי מרפי בוויקישיתוף ויליאם פרי מרפי, באתר פרס נובל (באנגלית) מסמכי ויליאם פארי מרפי, 1906–1987 (כולל), 1919–1987. הספרייה הרפואית של הרווארד, ספריית הרפואה של פרנסיס א. קונטרוויי, המרכז להיסטוריה של הרפואה, בית הספר לרפואה של הרווארד ויליאם פרי מרפי, באתר אנציקלופדיה בריטניקה (באנגלית) Murphy, William Parry at American National Biography website The Nobel Prize in Physiology or Medicine 1934 at Nobel Prize website Vintage Oregon: Happy Birthday to Nobel Prize winner from Oregon | OregonLive.com Retrieved 2018-11-26. Murphy, William P. at SNAC website "1st Lindau Nobel Laureate Meeting - Laureates". www.mediatheque.lindau-nobel.org. נבדק ב-2018-01-11.
סל אבקה

סל האבקה, טנא או הקורביקולה הוא חלק מהשוק ברגליים האחוריות של מינים מסוימים של דבורים. הדבורים משתמשות בסל לאיסוף אבקה ונשיאתה לקן או לכוורת. לדבורים בארבעה סוגים בתת-המשפחה Apinae ממשפחת הדבוריים, יש סלי אבקה: דבורי הדבש, דבורי הבומבוס, דבורים חסרי עוקץ ודבורי סחלב. סל האבקה הוא חלל בשולי שערות הרגליים האחוריות, שאליו אוספת הדבורה את האבקה. דבורת דבש מלחלחת את הרגליים הקדמיות בלשונה ואוספת את האבקה שנאספה על גופה, רגליה הקדמיות וראשה, אל הרגליים האחוריות. האבקה מועברת למסרק האבקה על הרגליים האחוריות ולאחר מכן מועברת לסל האבקה על פני השטח החיצוני של השוקה ברגליים האחוריות. דבורת הדבש, משתמשת בצוף כדי להרטיב את האבקה היבשה, ליצירת אבקת דבורים או לחם דבורים. ערבוב האבקה עם צוף מייצב את האבקה ומאפשר להדביקה לסל האבקה, בנוסף הוא גורם לשינוי צבע האבקה. צבע האבקה יכול לעזור לזהות את מקור האבקה. קארולוס ליניאוס הסביר את התפקוד הביולוגי של סל האבקה באמצע המאה ה-18. באנגלית המהדורה הראשונה של אנציקלופדיה בריטניקה תיארה את המבנה ב-1771 מבלי לתת לו שם מיוחד. המהדורה השנייה, 1777, מתייחסת לסל האבקה בפשטות כ"סל". עד 1802 הציג ויליאם קירבי את המונח הלטיני החדש corbicula לתוך אנגלית. הוא שאל אותו, בהכרה, מראומור. כמו מונחים אנטומיים לטיניים אחרים, היו לזה היתרונות של ספציפיות, קבילות בינלאומית ונייטרליות תרבותית. עד 1820 נראה שהמונח "סל אבקה" זכה להכרה בגידול דבורים. מדיה וקבצים בנושא סל אבקה בוויקישיתוף George Gordh, Gordon Gordh, David Headrick, A Dictionary of Entomology, Science, 2003; 1040 pages; p.713 Bees (Hymenoptera: Apoidea: Apiformes) Encyclopedia of Entomology 2008. Vol. 2, pp. 419–434 Cedric Gillott, Entomology, Springer, 1995; 798 pages; p. 79 Dorothy Hodges, The Pollen Loads of the Honeybee, published by Bee Research Association, 1952 Society of Gentlemen in Scotland (1771). Encyclopædia Britannica: Or, A Dictionary of Arts and Sciences, Compiled Upon a New Plan in which the Different Sciences and Arts are Digested Into Distinct Treatises Or Systems; and the Various Technical Terms, Etc., are Explained as They Occur in the Order of the Alphabet. Encyclopædia Britannica. p. 89. Bees. J. Balfour and Company W. Gordon. 1778. p. 440. William Kirby (1802). Monographia Apum Angliae; Or, An Attempt to Divide Into Their Natural Genera and Families, Such Species of the Linnean Genus Apis as Have Been Discovered in England: with Descriptions and Observations. To which are Prefixed Some Introductory Remarks Upon the Class Hymenoptera, and a Synoptical Table of the Nomenclature of the External Parts of These Insects. With Plates. Vol. 1. [-2.]. By William Kirby . p. 200. "The Honeybee". Murray's Magazine. II: 258. 1887. extracted in Bees: Extracts II.
אמין סטיבנס

אמין חליל סטיבנס (בערבית: امين ستيڤينس; נולד ב-26 באוקטובר 1990) הוא כדורסלן אמריקאי המשחק בעמדת הפורוורד-סנטר במכבי רמת גן מליגת העל. סטיבנס החל את הקריירה בקבוצת הכדורסל של אוניברסיטת פלורידה A&M. לאחר שסיים את לימודיו באוניברסיטה עבר לקומארנו הסלובקית, איתה זכה בגביע הסלובקי וב-37 משחקים העמיד ממוצעים של 15.1 נקודות, 7 ריבאונדים ו-1.1 אסיסטים למשחק. לאחר עונה אחת עבר לפירסטנפלד פנת'רס, שם העמיד ממוצעים של 19.9 נקודות ו-7.6 ריבאונדים למשחק ב-29 משחקים. בעונת 2014/2015 עבר לווינה האוסטרית, במדיה העמיד ממוצעים של 18.1 נקודות, 9.1 ריבאונדים ואסיסט למשחק ב-46 משחקים. לקראת עונת 2016/2017 חתם בקפלוויק האיסלנדית, העמיד ממוצעים של 29.5 נקודות ו-15.3 ריבאונדים למשחק, הוביל את הליגה בשתי הקטגוריות האלו ונבחר לשחקן הזר של השנה. בעונת 2017/2018 שיחק ברואן מטרופול בסקט מהליגה הצרפתית השנייה, והוביל את הליגה בנקודות ובריבאונדים. לאחר מכן שיחק בבריסל ובמכבי קריית מוצקין, ואז שב לרואן מטרופול בסקט. בקיץ 2021 חתם סטיבנס בעירוני קריית אתא מהליגה הלאומית. בעונת 2021/22 העמיד סטיבנס ממוצעים של 23.8 נקודות (63.3% ל-2), 3.3 אסיסטים, 10.9 ריבאונדים ו-1.6 חטיפות למשחק. בתום העונה זכה סטיבנס בתואר השחקן הזר המצטיין של העונה והעפיל יחד עם קבוצתו לליגת העל. ביוני 2024 חתם סטיבנס במכבי רמת גן מליגת העל. אמין סטיבנס, ברשת החברתית אקס (טוויטר) אמין סטיבנס, ברשת החברתית אינסטגרם פרופיל, באתר Sports-Reference פרופיל, באתר eurobasket פרופיל, באתר מנהלת ליגת העל בכדורסל פרופיל, באתר איגוד הכדורסל הישראלי Tallahassee Democrat 09 Jul 2009, page Page 16, Newspapers.com (באנגלית) Tallahassee Democrat 14 Mar 2013, page Page D6, Newspapers.com (באנגלית) Basket : rencontre avec Amin Stevens meilleur marqueur de Pro B, France 3 Normandie (ב־) יעקב מאיר, מצטייני העונה בלאומית: סטיבנס הזר המצטיין, מור הישראלי, באתר ישראל היום, 4 באפריל 2022
קורבן (שיר)

קורבן הוא שיר של הראפר והזמר רביד פלוטניק, בהשתתפות הראפרית הישראלית סימה נון, מתוך אלבום האולפן השישי שלו, "תוך כדי תנועה", שיצא לאור ב-24 בספטמבר 2021, בהוצאת חברת התקליטים נענע דיסק. השיר נכתב על ידי פלוטניק יחד עם איה זהבי פייגלין והולחן על ידי פלוטניק, מפיק השיר ישי סוויסה וסימה נון, עם קרדיט שנוסף לסלאח אל-כוויתי על דגימת השיר "Hilwat Murrat El Laylai" של דודו טסה והכוויתים. פלוטניק סימפל את דודו טסה והכוויתים בעבר בשיר "אמונה עיוורת" מתוך אלבומו הקודם "ועכשיו לחלק האומנותי", גם הוא בהשתתפות סימה נון. פלוטניק קיבל את ההשראה לכתיבת השיר משירו של צמד ההיפ הופ אטמוספיר (אנ'), "Scapegoat", אותו שמע לראשונה בתוכניתו של תומר גרשנמן, "ג'יגה ג'וס" ברדיו הבינתחומי, בה קיים ראיון עם הראפר סלאג מהצמד. בשבוע הראשון לצאת "תוך כדי תנועה", היה השיר למצליח ביותר מתוך האלבום ברשתות הסטרימינג, והתברג בחמישייה הראשונה במצעד השירים המושמעים בספוטיפיי. גם ברדיו זכה השיר להצלחה, והגיע בשיאו למקום השלישי במצעד הרשמי של גלגלצ. במצעד השנתי של התחנה, הגיע למקום ה-29. פלוטניק, ישי סוויסה, סימה ברמי, סלאח אל-כוויתי איך עשו את - קורבן של רביד פלוטניק, סרטון בערוץ "גלגלצ, הערוץ הרשמי", באתר יוטיוב (אורך: 08:12) יאיר מור, דירוג ספוטיפיי: השיר המפתיע שרשם הישג היסטורי, באתר אייס, 3 באוקטובר 2021 המצעד השבועי 28.10.2021, באתר גלגלצ מערכת mako מוזיקה, ‏אתם בחרתם: "סתלבט בקיבוץ" שיר השנה של תשפ"ב במצעד הישראלי של mako וגלגלצ, באתר ‏מאקו‏, 22 בספטמבר 2022
נבחרת מלזיה בכדורגל

נבחרת מלזיה בכדורגל, הידועה בכינוי "סאנג הרימאו", היא נבחרת הכדורגל הלאומית של מלזיה. הדירוג הנוכחי של נבחרת מלזיה ברשימת הדירוג של פיפ"א, הוא המקום ה-132 בעולם, נכון ל-19 בספטמבר 2024; הניקוד הוא 1,117.64 – עלייה של 2 נקודות לעומת ניקוד קודם. דירוג השיא 75 נמדד לראשונה באוגוסט 1993, והדירוג הנמוך ביותר 178 נמדד לראשונה במרץ 2018. הנבחרת מעולם לא העפילה לגביע העולם בכדורגל. למרות שהעפילה לאולימפיאדת 1980 שנערכה במוסקבה, היא לא השתתפה בעקבות חרם מדינות בראשות ארצות הברית בגלל הפלישה הסובייטית לאפגניסטן. לפני כן השתתפה הנבחרת באולימפיאדת 1972 בגרמניה שם הפסידה לנבחרות מערב גרמניה ומרוקו אך ניצחה את נבחרת ארצות הברית בתוצאה 0-3, ניצחון שלא הספיק לה לעבור את שלב הבתים. הכדורגל המלינזי היה בשיאו בשנות ה-70 ותחילת שנות ה-80 ונבחרות מלזיה וקוריאה הדרומית היו הנבחרות הטובות ביותר במזרח אסיה ונחשבו למעצמות כדורגל של ממש ברמה האסיאתית. בעוד נבחרת קוריאה הדרומית שמרה על רמתה ואף השתפרה עם הזמן ברמה הבינלאומית, נבחרת מלזיה החלה להיחלש עם השנים והעניין הציבורי בנבחרת המלינזית ירד. 1930 עד 1970 - לא נכנסה 1974 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה
Icy

"Icy" (בעברית: "קַר") הוא סינגל שהוקלט על ידי הזמרת-יוצרת הגרמנייה קים פטרס, מתוך אלבום הבכורה שלה, Clarity‏ (2019). הוא יצא לאור ב-28 ביוני 2019, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. את השיר הוציאה פטרס לאחר סיום הוצאת סדרת אחד-עשר הסינגלים שלה שהחלה ב-"I Don't Want It at All" והסתיימה ב-"1, 2, 3 Dayz Up". בין 2018 ל-2019 הקליטה פטרס את אלבום הבכורה שלה, במסגרתו הוציאה פטרס שתים-עשרה רצועות בסך הכול. לאחר מכן, הוחלט להוציא את "Icy" כסינגל המוביל מתוכו באותו היום בו הוציאה את האלבום עצמו. בסמוך לכך, פרסמה פטרס עטיפות לשירים נוספים מתוך האלבום, שלא יצאו כסינגלים. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות. הווידאו קליפ הרשמי של "Icy" הועלה לערוץ היוטיוב של קים פטרס ב-15 באוקטובר 2019 וצבר למעלה מ-4.9 מיליון צפיות. מילות השיר "Icy" באתר Genius סרטון השיר "Icy" באתר יוטיוב קים פטרס, ווהן אוליבר, ארון אגילר, לוקאס גוטוואלד, ת'רון תומאס Clarity, 2019-06-28, נבדק ב-2022-09-23 "Lead single in 30 minutes, not a drill 👼", Twitter Release group “I Don’t Want It at All” by Kim Petras - MusicBrainz, musicbrainz.org 1,2,3 dayz up (feat. SOPHIE) - Kim Petras (Official Audio), נבדק ב-2022-09-23 Kim Petras, Spotify Icy, 2019-06-28, נבדק ב-2022-09-23 Icy - Kim Petras (Official Music Video), נבדק ב-2022-09-23
How It's Done

"How It's Done" (בעברית: "אֵיךְ זֶה נַעֲשָׂה") הוא סינגל שהוקלט על ידי הראפרית האמריקאית קאש דול, הזמרת-יוצרת הגרמנייה קים פטרס, הזמרת הפינית אלמה והראפרית הבריטית סטפלון דון. הוא יצא לאור ב-11 באוקטובר 2019, בהוצאת חברת התקליטים ריפבליק רקורדס, כסינגל השני מהפסקול לסרט "המלאכיות של צ'רלי". את השיר הוציאה פטרס לאחר סיום הוצאת סדרת אחד-עשר הסינגלים שלה שהחלה ב-"I Don't Want It at All" והסתיימה ב-"1, 2, 3 Dayz Up". "How It's Done" נכתב על ידי אלמה-סופיה מייטינן, אריאנה גרנדה, ארקישה נייט, איליה סלמנזאדה, רמי יעקב, סוואן קוטצ'ה וסטפאני אלן והופק על ידי איליה, רמי יעקב, סוואן קוטצ'ה. עם זאת, קים פטרס לא השתתפה בכתיבתו, דבר שאינו אפיין את שאר השירים שהוציאה במהלך הקריירה המוזיקלית שלה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות. שאד ד'סוזה מ-The Fader תיאר את השיר כ"רצועת R&B אופטימית המזכירה סגנון וינטג'" וציין כי הוא "מציג סגנון חדש לכל ארבעת האמנים". מייק ניד מ-Idolator חשב שהרצועה היא "המנון קליט כצפוי". ב-MTV News תיארו את השיר כ"כזה המותאם למסיבות". האודיו הרשמי של "How It's Done" הועלה לערוץ היוטיוב של קאש דול ב-11 באוקטובר 2019 וצבר למעלה מ-2.6 מיליון צפיות. סרטון השיר "How It's Done" באתר יוטיוב Kim Petras, Kash Doll, ALMA and Stefflon Don link up on new song co-written by Ariana Grande, The FADER (באנגלית) אלמה-סופיה מייטינן, אריאנה גרנדה, ארקישה נייט, איליה סלמנזאדה, רמי יעקב, סוואן קוטצ'ה, סטפאני אלן Kash Doll, Kim Petras, ALMA & Stefflon Don – How It's Done, נבדק ב-2022-09-23 Condé Nast, Ariana Grande Details Charlie’s Angels Soundtrack: Chaka Khan, Nicki Minaj, Normani, More, Pitchfork, ‏2019-10-11 (באנגלית אמריקאית) Release group “I Don’t Want It at All” by Kim Petras - MusicBrainz, musicbrainz.org 1,2,3 dayz up (feat. SOPHIE) - Kim Petras (Official Audio), נבדק ב-2022-09-23 Kim Petras, Genius (באנגלית) How It’s Done (with Kim Petras, ALMA, Stefflon Don), 2019-11-01, נבדק ב-2022-09-23 Kim Petras, Kash Doll, ALMA and Stefflon Don link up on new song co-written by Ariana Grande, The FADER (באנגלית) Ariana Grande Unveils The Stacked ‘Charlie’s Angels’ Soundtrack Tracklist, idolator, ‏2019-10-11 Ariana Grande Just Shared A Sneak Peek For The Entire 'Charlie's Angels' Soundtrack, MTV (באנגלית) How It's Done (From "Charlie's Angels (Original Motion Picture Soundtrack)"), נבדק ב-2022-09-23
קראקספקטיבה

"קראקספקטיבה" הוא המיקסטייפ השני של הראפר הישראלי אורטגה. הוא יצא לאור בשנת 2013 בהוצאה עצמאית, כשנתיים לאחר הוצאת אלבום הבכורה שלו, "סנדוויץ' פועלים". פורסם בפורמט CD-R בלבד. כל הרצועות מתוכו הופקו על ידי די ג'יי ג'ובי. אורטגה ו די ג'יי ג'ובי* – קראקספקטיבה, דיסקוגס
החיים על פי אורטגה

"החיים על פי אורטגה" הוא אלבום האולפן השני של הראפר הישראלי אורטגה. את האלבום הוציאה לאור ב-24 בדצמבר 2015 חברת התקליטים קמע. הוא פורסם בפורמט תקליטור בלבד, ובמרוצת השנים יצא גם לפלטפורמות הסטרימינג השונות, כמו ספוטיפיי ואפל מיוזיק. אורטגה – החיים על פי אורטגה, דיסקוגס